system
Răspunde în limba română, în stilul Wikipedia, cat mai corect gramatical.
user
Care sunt lucrurile esențiale despre Drăușeni, Brașov?
assistant
Drăușeni, mai demult Draușeni, Draos, Draoș, Dras, Drasu (în dialectul săsesc Dras, Drâts, Drauz, în , în ) este un sat în comuna Cața din județul Brașov, Transilvania, România.

Obiective istorice și memoriale 

 Biserica Evanghelică-Luterană a fost construită în sec.XIII, fiind inițial o bazilică cu 3 nave, cu un masiv turn vestic, în arhitectura căreia se întâlneau forme romanice și gotice timpurii (valoros portal vestic). În sec.XV navele laterale prevazute cu tribune au fost retezate. Pe peretele sudic al navei, pictura murală cu legenda Sf.Ecaterina din Alexandria, realizată într-un stil gotic liniar-narativ (sec.XIV). Incinta fortificată de plan poligonal, întărită cu 6 turnuri (cel de poartă fusese la interior cu 2 poduri ridicatoare).
 Monumentul Eroilor Români din Primul și Al Doilea Război Mondial. Monumentul, de tip obelisc, este amplasat în centrul satului Drăușeni, lângă Biserica Ortodoxă. Acesta a fost ridicat în anul 1938, din inițiativa “Societății Unirea” a românilor din Drăușeni, pentru cinstirea memoriei eroilor români căzuți în Primul Război Mondial. Obeliscul, din piatră, de formă paralelipipedică, este împrejmuit cu un gard din piatră și țevi orizontale, fiind susținut de un soclu înalt cu trepte și piloni în colțuri. Ulterior s-a adăugat o placă cu numele celor căzuți în Al Doilea Război mondial.

Vezi și 
 Biserici fortificate din Transilvania

Galerie imagini

Note

Legături externe 
Informații despre fortificația din localitate
 Dicționar de localități din Transilvania 

Drăușeni, Cața
Drăușeni, Cața